《自叹》
唐代·邵谒

春蚕未成茧，已贺箱笼实。蟢子徒有丝，终年不成匹。

每念古人徒，有得则有失。我命独如何，憔悴长如一。

白日九衢中，幽独暗如漆。流泉有枯时，穷贱无尽日。

惆怅复惆怅，几回新月出。

作者简介：邵谒 唐（约公元860年前后在世）字不详，广东韶州翁源人。 唐代“岭南五才子”之一。 生卒年均不详，约唐懿宗咸通初前后在世。